Током Другог светског рата, цвет трешње је коришћен да мотивише јапански народ на национализам и милитаризам. Чак и пре рата цвет је коришћен у пропаганди да инспирише „јапански дух”, као у „Песми младог Јапана”, који велича ратнике спремне „да се распрше као небројени цветови трешње”. Године 1932. поезија Акико Јосано позвала је јапанске војнике да издрже патње у Кини и упоређивала мртве војнике са цветовима трешње. Аргументи да би планови Битке у заливу Лејте, који су укључивали све јапанске бродове, Јапану представљали озбиљну опасност ако не успеју, супростављали су се молби да се морнарици дозволи да „цвета као цвеће смрти”.